**Pamagat:** Ang Aral ng Damo

**MAY-AKDA:** walang nabanggit

**TAUHAN:** Anghel, Punong kahoy, Bulaklak, Gardenia, Saging, Narra, Damo

**TAGPUAN:** Kagubatan

**BUOD:**

Nagpunta si Anghel sa kagubatan upang mabisita ito. Una niyang pinuntahan si Punong kahoy at nagtanong kung maligaya ba ito. Ngunit sabi ni Punong kahoy na hindi ito maligaya dahil wala itong bulaklak. Kaya naman pumunta si Anghel kay Bulaklak at nagtanong rin kung maligaya ito. Ngunit sumagot rin ang Bulaklak ng hindi, sapagkat wala itong halimuyak. Sinabihan ni Bulaklak si Anghel na tignan si Gardenia, ito’y umuugoy sa amihan at ang bango ng hangin ay kahali-halina. Kaya lumapit naman ito kay Gardenia at nagtanong kung masaya ito. Ngunit hindi rin dahil wala itong bungga hindi katulad kay Saging. Kaya lumapit naman ito kay Saging at nagtanong rin katulad nang sa iba. Katulad din sa iba, hindi masaya si Saging dahil mahina daw ang katawan nito hindi katulad kay Narra. Kaya lumapit naman ang anghel kay Narra at nagtanong rin. Sabi ng Narra na mas gusto pa niya ang maging isang damo dahil matutulis ang dahon nito at nagsisilbing proteksiyon. At sa huli pumunta rin si Anghel kay Damo at nagtanong. Sinabi ni Damo na masaya na ito kung ano man siya dahil ayaw niyang mamulak at ayaw din niya ng bunga at matibay na puno. Gusto niya ang sarili niya dahil hindi nanaghili kaninuman at ito’y maligaya.

**TEMA:** Sinasaad na dapat natin tanggapin kung ano man tayo, at maging masaya sa ibinigay sa atin ng Diyos.

**TALASALITAAN:**

* Halimuyak – bango
* Umuugoy – duyan
* Amihan – simoy
* Kahali-halina - nakakaakit
* Nanaghili – naiingit